text: एजेंसी को हाल ही में पता चला था कि शहर के एक ऑटोरिक्शा चालक के बैंक खाते में करीब 300 करोड़ रुपये का लेन-देन हुआ है. चालक मुहम्मद राशिद को इस बड़े लेन-देन के बारे में तब पता चला जब एफआईए ने उसे स्पष्टीकरण के लिए समन भेजा था. धन शोधन मामलों की जांच के लिए सुप्रीम कोर्ट द्वारा संयुक्त जांच इकाई (जेआईटी) की नियुक्ति के बाद एफआईए बड़े पैमाने पर हो रहे धन शोधन के मामलों की जांच कर रही है. कई मामलों में बड़े लेन-देन के लिए कुछ बैंक अधिकारियों की मिलीभगत से गरीब लोगों के निष्क्रिय खातों को चालू कर देने की बात सामने आई है.